Ана Мария Навалес
Бавно идваш изсред гъсталак…

Превод от испански: Рада Панчовска, —

chitanka.info

Бавно идваш изсред гъсталак и бризове,

дъждът едва прикрепя твоя образ

и може като простичко листо да капне,

ако, жестоко, слънцето примирието му разкъса.

Когато се обърнеш към произхода и името си,

когато да си отпочиваш вече не е нужно,

защото няма нищо в нямата привичка,

вземи наслуки някоя красива притаена перуника.

Изглежда сякаш се превзема с нас и любовта,

с величие телата озарява

само с едничка фибра от влюбена кожа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.